Az eljárás rövid ismertetése:
Az ápolási támogatás formájában nyújtott települési támogatás a 18. életévét betöltött tartósan beteg hozzátartozójának otthoni ápolását, gondozását végző, szociálisan rászorult személy részére nyújtható. A támogatásra való jogosultság a kérelem benyújtása hónapjának első napjától, egy évi időtartamra kerül megállapításra. Az ápolási támogatás havi összegén felül az ápoló a jogosultság időtartama alatt szolgálati időre, valamint egészségügyi szolgáltatásra jogosult. 
Az eljárás jogi alapja: 
Herceghalom Község Önkormányzata Képviselő-testületének 25/2023. (XII.01.) számú, a pénzbeli és természetben nyújtott szociális ellátásokról szóló rendeletének 13. §-a.
Illetékességi terület: Herceghalom közigazgatási területe
Benyújtandó dokumentumok:
· a „Kérelem a 18. életévét betöltött tartósan beteg hozzátartozójának ápolását, gondozását végző személy települési támogatásának megállapítására/felülvizsgálatára” nyomtatvány kitöltve;
· a kérelmező és a vele közös háztartásban élők - a kérelem benyújtását megelőző havi - nettó jövedelmét igazoló dokumentumok (pl. munkabér, családi pótlék, nyugdíj, álláskeresési támogatás stb.)
· tartósan beteg hozzátartozó háziorvosa által kiállított igazolást a tartós betegség igazolására
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen az Ügyfélszolgálaton, vagy eljuttatni postai úton ill. elektronikusan e-papíron
I. fokon döntést hozó szerv: Herceghalom Község Önkormányzata Képviselő-testületének Humán és Környezetvédelmi Bizottsága (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

